b'\n_START_ARTICLE_\nSm\xc5\xabgin\xc4\x97 jonizacija\n_START_PARAGRAPH_\nSm\xc5\xabgin\xc4\x97 jonizacija \xe2\x80\x93 procesas med\xc5\xbeiagoje, kai vienas kr\xc5\xabvininkas (laisva dalel\xc4\x97, ne\xc5\xa1anti kr\xc5\xabv\xc4\xaf), turintis energijos, gali j\xc4\x85 prarasti sukurdamas kit\xc5\xb3 kr\xc5\xabvinink\xc5\xb3 por\xc4\x85. Pavyzd\xc5\xbeiui, elektronas puslaidininkiuose, tur\xc4\x97damas pakankamai kinetin\xc4\x97s energijos, gali i\xc5\xa1mu\xc5\xa1ti kit\xc4\x85 elektron\xc4\x85 i\xc5\xa1 valentin\xc4\x97s juostos, kuris per\xc5\xa1oka \xc4\xaf laidumo juost\xc4\x85, o valentin\xc4\x97je juostoje d\xc4\x97l to sukuriama skyl\xc4\x97._NEWLINE_Jei \xc5\xa1is procesas \xc4\xafvyksta auk\xc5\xa1tais elektriniais laukais veikiamuose puslaidininkio ar dielektriko regionuose, gali pasireik\xc5\xa1ti gri\xc5\xabtinis pramu\xc5\xa1imas \xe2\x80\x93 prad\xc4\x97ti tek\xc4\x97ti didel\xc4\x97 elektros srov\xc4\x97. Gri\xc5\xabtinis pramu\xc5\xa1imas taikomas gri\xc5\xabtiniuose dioduose ir fotodioduose._NEWLINE_Atvirk\xc5\xa1\xc4\x8dias efektas vadinamas O\xc5\xbe\xc4\x97 rekombinacija. Tai procesas, kurio metu elektronas i\xc5\xa1 laidumo juostos rekombinuoja su skyle, savo kinetin\xc4\x99 energij\xc4\x85 atiduodamas kitam laidumo juostoje esan\xc4\x8diam elektronui.'